দমদম বিমানবন্দরে দিন দিন বাড়ছে ডমেস্টিক উড়ানের সংখ্যা। গত দু মাসে যাত্রী সংখ্যার সঙ্গে পাল্লা দিয়ে বেড়েছে উড়ান। আর এই দুইয়ের জেরেই লাভের মুখ দেখেছে দমদম বিমানবন্দর কর্তৃপক্ষ।
 ওয়েব ডেস্ক: দমদম বিমানবন্দরে দিন দিন বাড়ছে ডমেস্টিক উড়ানের সংখ্যা। গত দু মাসে যাত্রী সংখ্যার সঙ্গে পাল্লা দিয়ে বেড়েছে উড়ান। আর এই দুইয়ের জেরেই লাভের মুখ দেখেছে দমদম বিমানবন্দর কর্তৃপক্ষ। হিসেব বলছে কলকাতা থেকে দিল্লির মধ্যে যাতায়াত সব চেয়ে বেশি। গত দু মাসের হিসেব অনুযায়ী, কলকাতা থেকে দিল্লির যাত্রী বেড়েছে বাষট্টি শতাংশ। আমেদাবাদ বা লখনউর তুলনায় যা অনেকটাই বেশি।
ডমেস্টিক উড়ানে যাত্রী সংখ্যা বাড়ায় কুড়ি শতাংশ নতুন উড়ানও শুরু হয়েছে। উড়ান সংস্থা  ইন্ডিগো ৩টি উড়ান চালু করেছে। স্পাইস জেট চালু করেছে ৮টি নতুন উড়ান। এতটাই যাত্রী চাপ যে, জেট এয়ারওয়েজ হোয়াইট বডি এয়ারক্রাফ্ট চালু করেছে। এই হোয়াইট বডি এয়ারক্রাফ্ট সাধারণ বিমানের তুলনায় দ্বিগুণ সংখ্যক যাত্রী নিয়ে যেতে পারে।  টাটা ভিস্তারার মতো নতুন সংস্থা কলকাতা থেকে বেঙ্গালুরু ও গুয়াআটি, দুটি নতুন রুট চালু করেছে।